Магическият център, Карин Брандл
Магическият център, Карин Брандл
--------------------------------


**Творчески Фън шуй ритуали на силата**
*Центърът на нашия дом е свещено място, точка, в която не само се срещат небесната и земната енергия, но и лъчът на Духа опложда Земята.*


Центърът на нашия дом е пъп на малкия ни житейски космос и символичен двигател на онова, което се случва в него.

Центърът на нашия дом съдържа специфична творческа мощ, която можем да умножаваме и насочваме.

С придобилото напоследък изключителна популярност понятие Фън шуй се обозначават намесите в жизненото пространство за постигане на здраве, хармония, цялостност, благосъстояние.

Магията на центъра не е банално магьосничество и който я упражнява с бдителност, ще долови, че тя отправя към подсъзнанието на живеещите под един покрив хора послание за чистота и светлина.

Магията на центъра и свързаните с нея ритуали ни помагат да намерим своето вътрешно равновесие, да останем в себе си въпреки забързаността на заобикалящия ни свят и да се обърнем към действително същественото в живота си.

Магията на центъра стимулира душата да черпи от собствената си духовна сила и да се чувства истински у дома си тук и сега, в собственото си жизнено простран ство, в собствения си център.
### Карин Брандл


Дизайнерка, художничка, астроложка, автор на книгите:
* ◊ Ама аз не мога да живея без теб! Силата на енергийните връзки и тяхното отстраняване, на български език издадена под заглавието „Освобождаване от енергийни влияния и зависимости”
* ◊ Магическият център Творчески Фън шуй ритуали на силата
* ◊ Уран и Нептун в огледалото на времето Духовност и ново съзнание в хороскопа
* ◊ Таро – да се свържеш с вътрешното си знание
* ◊ Съхраняване на вътрешната сила чрез защита на аурата  Ефективни методи за защита на собственото енергийно поле
* ◊ Благовония и огнена магия Кратко ръководство за използване на благовонните смоли, билките и подправките
* ◊ Очила за бюрокрацията


***Картин Брандл за себе си:***

> „Моят афинитет към невидимото се прояви още в детството ми, а като тийнеджърка вече медитирах и се увличах от психология. По-късно се отдадох на интензивни експерименти, опитвайки се да навляза във вътрешния си свят в състояние на транс, а в средата на 80-те години изучавах таро и астрология като ключове към себепознанието. Сетне изследователският ми интерес се насочи към местата на силата и невидимата страна в човешките отношения. Много от собствените ми преживявания с тънкия свят са описани в книгите ми. В тях разказвам за някои недоловими за сетивата паранормални явления в живота. Те са вестители на една реалност на тайнствени енергийни взаимовръзки, за които и след хилядолетни търсения знаем твърде малко. Сега вече сме отворени да ги виждаме и усещаме. Въпросите „как и защо?” по отношение на магическата реалност оставаха до неотдавна без отговор. Светът зад света функционира по специфични закони. Но ние можем да го наблюдаваме и да се възползваме от енергиите му, тъй като всички, съзнавано или незсънавано, сме дълбоко свързани с него.”

